section_heading: Članovi
paragraph_text: Dne 25. studenog 2014. objavljuju novi studijski album "Megalomania". Ovaj četvrti, studijski album najavljen je duetom "Povrijedili smo jedno drugo" koji su snimili s Goranom Baretom, a na albumu se nalazi i pjesma „Šutnja“ na kojoj su ostvarili suradnju sa Sašom Antićem (TBF). Zanimljivo je, da je ta pjesma „Šutnja“ gotovo u svim recenzijama albuma, proglašena najboljom pjesmom njihove karijere. Novi album „Megalomania“ pokupio je izvrsne kritike, te je isto tako pokupio tri nominacije za Porin (alternativni album, vokalna suradnja i produkcija).